open-index/open-wikipedia-markdown huggingface dataset:
Δημήτριος Στεφανόπουλος

Ο **Δημήτριος Στεφανόπουλος** (Πάτρα 1885 - 1973) ήταν Έλληνας νομικός στρατιωτικός και πολιτικός. 
## Βιογραφία
Γεννήθηκε στην Πάτρα και ήταν γιος του δικαστικού Σπυρίδωνος Στεφανόπουλου. Στα νεανικά του χρόνια και το 1910 είχε λάβει μέρος στους Πανελλήνιους αγώνες σκοποβολής, τα Α΄ ελευθέρια όπως ονομάστηκαν, όπου ήταν από τους διακριθέντες με 23 επιτυχίες και 107 βαθμούς κέρδισε το έπαθλο που ήταν μια «διόπτρα εντός θήκης». 

Ήταν παντρεμένος με τη Βρισηΐδα Φιλοπούλου, κόρη του δημοσιογράφου Κωνσταντίνου Φιλόπουλου και της Καλλιόπης Πράτσικα, μέλους της οικογενείας Πράτσικα, και γιος του ήταν ο Πρόεδρος της Ελληνικής Δημοκρατίας Κωστής Στεφανόπουλος.

Σπούδασε νομικά και ιδιώτευσε στην Πάτρα ως δικηγόρος. Στους βαλκανικούς πολέμους πολέμησε με το 12ο σύνταγμα πεζικού όπου είχε καταταχτεί.

Ασχολήθηκε με την πολιτική και από το 1920 εκλεγόταν συνεχώς βουλευτής. Διετέλεσε υπουργός αγορανομίας (1935) και υπουργός εφοδιασμού (1946) στην Κυβέρνηση Τσαλδάρη Απριλίου 1946.

Απεβίωσε στην Πάτρα στις 11 Νοεμβρίου 1973. 
## Πηγές
* Κώστα Ν. Τριανταφύλλου, *Ιστορικόν Λεξικόν των Πατρών, τόμος Β΄ Μ-Ω*, εκ του τυπογραφείου Πέτρου Χρ. Κούλη, Πάτραι 1995
## Παραπομπές


Κατηγορία:Έλληνες αθλητές της σκοποβολής
Κατηγορία:Έλληνες δικηγόροι του 19ου αιώνα
Κατηγορία:Βουλευτές Πατρών
Κατηγορία:Έλληνες υπουργοί Αγορανομίας
Κατηγορία:Έλληνες υπουργοί Εφοδιασμού
Κατηγορία:Οικογένεια Πράτσικα
Παύλος Σταμέλος

Ο **Παύλος Σταμέλος** είναι Έλληνας πρώην διεθνής καλαθοσφαιριστής γεννημένος στις 2 Αυγούστου 1950.

## Βιογραφία
Σε ηλικία 14 ετών ξεκίνησε την καριέρα του στο Σπόρτιγκ το 1964 βασιζόμενος στα πλούσια αθλητικά προσόντα του. Με ύψος 1,93 μέτρα αγωνιζόταν ως σμολ φόργουορντ, ήταν ιδιαιτέρα αλτικός και δυνατός αλλά και εξαιρετικός σουτέρ με μεγάλη έφεση στο σκοράρισμα.  Αποτέλεσε ένα από τους στυλοβάτες της ομάδας του Σπόρτιγκ στα 15 έτη που αγωνίστηκε στην ομάδα, ενώ είχε την ευκαιρία να αγωνιστεί στο πλευρό μεγάλων αθλητών της ομάδας όπως οι Μπαρλάς, Διαμαντόπουλος, Πανταζής. Τη σεζόν 1977-78 αναδείχθηκε πρώτος σκόρερ στο ελληνικό πρωτάθλημα, όμως η σταδιακή αποδυνάμωση της ομάδας του Σπόρτιγκ μετά την αποχώρηση των ικανών συμπαικτών του τον οδήγησε να αποχωρήσει στο τέλος της ίδιας περιόδου. Επόμενη ομάδα της αθλητικής του σταδιοδρομίας υπήρξε η ΑΕΚ με την οποία αγωνίστηκε στον τελικό του Κυπέλλου Ελλάδας το 1980. Από την ΑΕΚ αποχώρησε το 1981 μεσούσης της περιόδου. Επέστρεψε στο Σπόρτιγκ, ενω παράλληλα εργαζόταν και ως προπονητής σε μικρότερες ομάδες. Αγωνίστηκε επίσης και με τον Αίολο Ταύρου στη Β΄ Εθνική. Είναι 8ος σκόρερ όλων των εποχών της Α' Εθνικής κατηγορίας με 6.645 πόντους.

Έχει αγωνιστεί με την Εθνική Ελλάδος σε 53 αγώνες και σημείωσε 216 πόντους (4,1 μ.ο.). Με την Εθνική Εφήβων σε 30 αγώνες σημείωσε 433 πόντους (14,4 μ.ο.). Ήταν μέλος της ομάδας που κέρδισε πρώτο διεθνές μετάλλιο σε επίπεδο εθνικών ομάδων: στις 12 Αυγούστου του 1970 η Εθνική κάτω των 18 ετών κατέκτησε το ασημένιο μετάλλιο στο Ευρωπαϊκό Πρωτάθλημα που φιλοξενήθηκε στην Αθήνα.
Η Ελλάδα είχε νικήσει 65-64 την Ιταλία για να φτάσει στον τελικό, όπου ηττήθηκε από την Σοβιετική Ένωση με 80-48.

Έχει εργασθεί ως καθηγητής Φυσικής Αγωγής στο Κολλέγιο Αθηνών.

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Ευρωμπάσκετ 1973
Κατηγορία:Σμολ φόργουορντ
Κατηγορία:Προπονητές καλαθοσφαίρισης Αιγάλεω
Κατηγορία:Έλληνες γυμναστές
2009 KK

Το **2009 KK** είναι ένας γεωπλησίος αστεροειδής με απόλυτο μέγεθος 20,5. Κατά εβδομάδες του Μαΐου και του Ιουνίου του 2009, ανφέρθηκε, από το πρόγραμμα NASA Near Earth Object Program της ΝΑΣΑ ότι απειλεί τη Γη και αποτέλεσε αντικείμενο Επιπέδου 1 στην Κλίμακα του Τορίνο. Στις 22 Μαΐου 2009, καταγράφθηκε ως το δεύτερο Εγγύς στη Γη αντικείμενο που εκτιμάται νε βρίσκεται πάνω από το επίπεδο 0 για τις πιθανές συγκρούσεις μέσα σε 100 χρόνια (το πρώτο είναι το 2007 VK184 ) , με τη Γη. Από τις 10 Ιουνίου 2009 υποβαθμίστηκε σε επίπεδο 0, καθώς η πιθανότητα για πρόσκρουση στη γη αξιολογήθηκε ως 7.9e-06 ή 1 στις 127.000. Στις 17 Ιουνίου 2009, το JPL απομάκρυνε το 2009 ΚΚ από τη λίστα των πιθανών αστεροειδών για κοντινό πέρασμα από τη γη ή σύγκρουση με αυτήν.

## Παραπομπές


## Εξωτερικοί σύνδεσμοι
* 2009 KK orbital diagram- JPL Small-Body Database Browser

Κατηγορία:Γεωπλήσια αντικείμενα
Ες-συρ-Αλζέτ

thumb|200px|Κτήριο στην Ες-συρ-Αλζέτ
Η **Ες-συρ-Αλζέτ** (λουξεμβουργιανά: *Esch-Uelzecht*, γερμανικά: *Esch-an-der-Alzette* ή *Esch-an-der-Alzig*, γαλλικά: *Esch-sur-Alzette*) είναι πόλη στο Λουξεμβούργο. Είναι η δεύτερη μεγαλύτερη πόλη της χώρας, και η δεύτερη πιο πυκνοκατοικημένη κοινότητα, με πληθυσμό 29.853 ατόμων.Βρίσκεται στο νοτιοδυτικό τμήμα της χώρας, στα σύνορα με τη Γαλλία. Η πόλη αναφέρεται συνήθως απλά ως Ες, Η Ες βρίσκεται στην κοιλάδα του Αλζέτ. Η πρωτεύουσα της χώρας πόλη του Λουξεμβούργου βρίσκεται περίπου 15 χλμ (9 μίλια) βόρειο-ανατολικά. 

## Αξιοθέατα
Η Ες-συρ-Αλζέτ φιλοξενεί το Εθνικό Μουσείο της Αντίστασης, η οποία έχει υλικό που σχετίζεται με την αντίσταση στη γερμανική κατοχή κατά τη διάρκεια του Δευτέρου Παγκοσμίου Πολέμου. Άλλα τουριστικά αξιοθέατα περιλαμβάνουν το μεγάλο πάρκο και τον πύργο Μπέρβαρτ, ο οποίος χτίστηκε το 1621.

## Παραπομπές


## Εξωτερικοί σύνδεσμοι
* Επίσημη Ιστοσελίδα

Κατηγορία:Πόλεις του Λουξεμβούργου
Πρωτοβεστιάριος

Στη Βυζαντινή Αυτοκρατορία, ο **πρωτοβεστιάριος** ήταν ένας τιμητικός τίτλος και αξίωμα, το οποίο κατά την ύστερη βυζαντινή περίοδο δινόταν σε ανώτατους αξιωματούχους και μελλοντικούς αυτοκράτορες. Αρχικά προοριζόταν για ευνούχους. Το θηλυκό αντίστοιχό του ήταν η **πρωτοβεστιαρία**, η επικεφαλής του υπηρετικού προσωπικού της αυτοκράτειρας.

Ο τίτλος πρωτοεμφανίζεται το 412, αρχικά υπαγόμενο στον πραιπόσιτο του ευσεβεστάτου κοιτώνος (λατ. praepositus sacri cubiculi): ουσιαστικά ήταν ο αρχιθαλαμηπόλος, ο υπεύθυνος για το *οικιακό ιματιοφυλάκιο*, το οποίο περιλάμβανε και ένα τμήμα του ιδιωτικού αυτοκρατορικού θησαυροφυλακίου. Το αξίωμα αυτό ήταν διαφορετικό από το αξίωμα υπεύθυνο για το αυτοκρατορικό ή κρατικό ιματιοφυλάκιο (*βασιλικόν βεστιάριον*), το οποίο αναλάμβανε ο χαρτουλάριος του βεστιαρίου.

Ο πρωτοβεστιάριος σταδιακά εξελίχτηκε σε σημαντικό αξίωμα, φτάνοντας να έπεται μόνο του παρακοιμώμενου στην ιεραρχία της Αυλής. Κατά την περίοδο μεταξύ 9ου και 11ου αιώνα, εξάλλου, πρωτοβεστιάριοι συχνά τοποθεντούνταν επικεφαλής στρατού ή  αναλάμβαναν διαπραγματεύσεις με ξένα κράτη. Κατά τον 11ο αιώνα, ο τίτλος του πρωτοβεστιάριου απέκτησε ακόμα μεγαλύτερη σημασία, ξεπερνώντας και αυτόν του κουροπαλάτη. Έγινε τιμητικό αξίωμα και δινόταν, εκτός από ευνούχους, και σε μέλη της αυτοκρατορικής οικογένειας.

Ο τίτλος παρέμεινε εν ισχύι, ως τιμητικό αξίωμα χωρίς αρμοδιότητες, μέχρι και την περίοδο της Παλαιολόγειας Δυναστείας.

## Παραπομπές


## Πηγές
* Ίδρυμα Μείζονος Ελληνισμού - Γλωσσάρι Ύστερης Βυζαντινής Περιόδου

Κατηγορία:Βυζαντινοί τιμητικοί τίτλοι‎
Μαρία Αντωνία των Δύο Σικελιών

Η **Μαρία Αντωνία** (ιταλ. *Maria Antonia di Borbone-Due Sicilie*, Παλέρμο, 19 Δεκεμβρίου 1814 - Γκμούντεν, 7 Νοεμβρίου 1898) του Οίκου των Βουρβόνων-Δύο Σικελιών ήταν πριγκίπισσα των Βουρβόνων-Δύο Σικελιών και μετέπειτα μεγάλη δούκισσα της Τοσκάνης (1833 - 1859).

## Βιογραφία
Η *Μαρία Αντωνία Ιωσηφίνα Άννα* γεννήθηκε στο Παλέρμο και ήταν το έκτο παιδί και η τρίτη κόρη του Φραγκίσκου Α΄ των Δύο Σικελιών και της Μαρίας Ισαβέλλας της Ισπανίας. Έλαβε τα ονόματα *Μαρία Αντωνία* στη μνήμη της Μαρίας Αντουανέττας, αδελφής της γιαγιάς της, Μαρίας Καρολίνας της Αυστρίας. Όταν γεννήθηκε, η οικογένεια της είχε μόλις μετακινηθεί στη Σικελία γιατί τα ναπολεόντεια στρατεύματα εισέβαλαν στο ηπειρωτικό τμήμα της χώρας. Λίγους μήνες αργότερα η οικογένεια της επέστρεψε στη Νάπολη ευχαριστώντας το Συνέδριο της Βιέννης. Είχε στενές σχέσεις με τον αδελφό της, Φερδινάνδο Β΄, όπως και με την αδελφή της, Μαρία Χριστίνα.

Τoν Απρίλιο του 1859 ξέσπασε ο πόλεμος των Γάλλων και του Πεδεμοντίου κατά της Αυστρίας, ο σύζυγός της, Λεοπόλδος Β΄ της Τοσκάνης, της κήρυξε ουδετερότητα, αλλά η κυβέρνηση του μεγάλου δουκάτου έφτανε στο τέλος της. Τα στρατεύματα έδειχναν ανυποταξία και ο λαός χρησιμοποιούσε χυδαίες εκφράσεις εναντίον της Δούκισσας. Στις 27 Απριλίου τα εξαγριωμένα πλήθη ξεχύθηκαν στους δρόμους της Φλωρεντίας, ο Λεοπόλδος δραπέτευσε στην Μπολόνια δηλώνοντας παραίτηση υπέρ του μεγαλύτερου γιου τους, Φερδινάνδου.

## Οικογένεια

Σε ηλικία 18 ετών παντρεύτηκε τον εξάδελφό της, Λεοπόλδο Β΄ της Τοσκάνης, που ήταν κατά 17 χρόνια μεγαλύτερός της. Μαζί του απέκτησε:
* Μαρία Ισαβέλλα (1834 - 1901), παντρεύτηκε τον Φραγκίσκο δε Πάουλα των Βουρβόνων-Δύο Σικελιών, Κόμη του Τράπανι.
* Φερδινάνδος Δ΄ (1835 - 1908), Μεγάλος Δούκας της Τοσκάνης.
* *Μαρία Θηρεσία* Αννουντσιάτα Ιωάννα Ιωσηφίνα Παυλίνα Λουίζα Βιργινία Απολλωνία Φιλομένα (1836 - 1838).
* *Μαρία Χριστίνα* Αννουντσιάτα Αγάθη Δωροθέα Ιωάννα Ιωσηφίνα Λουίζα Φιλομένα Άννα (1838 - 1849).
* Κάρολος Σαλβάτορ (1839 - 1892), Αρχιδούκας της Αυστρίας.
* *Μαρία Άννα* Καρολίνα Αννουντσιάτα Ιωάννα Ιωσηφίνα Γαβριέλλα Θηρεσία Αικατερίνη Μαργαρίτα Φιλομένα (1840 - 1841).
* *Ραϊνέριος Σαλβάτορ* Μαρία Στέφανος Ιωσήφ Ιωάννης Φίλιππος Ιάκωβος Αντωνίνος Ζηνόβιος Αλοϋσιος Γκοντζάγκα (1842 - 1844).
* Μαρία Λουίζα (1845 - 1917), παντρεύτηκε τον Κάρολο του Ίζενμπεργκ-Μπύντινγκεν.
* Λουδοβίκος Σαλβάτορ (1847 - 1915), Αρχιδούκας της Αυστρίας.
* Ιωάννης Σαλβάτορ (1852 - 1890), Αρχιδούκας της Αυστρίας.

## Πρόγονοι



## Αναφορές


Κατηγορία:Πριγκίπισσες της Αυστρίας
Κατηγορία:Μεγάλοι Δούκες της Τοσκάνης
Κατηγορία:Οίκος των Βουρβόνων-Ισπανίας
Κατηγορία:Πριγκίπισσες της Σικελίας
Κατηγορία:Πριγκίπισσες των Βουρβόνων-Δύο Σικελιών
Κατηγορία:Πριγκίπισσες της Νάπολης
Κατηγορία:Μεγάλες Δούκισσες της Τοσκάνης
Γλώσσα Κλίνγκον

Η **Κλίνγκον** (***tlhIngan Hol*** στα Κλίνγκον) είναι τεχνητή γλώσσα που μιλιέται από τους φανταστικούς Κλίνγκον στο σύμπαν του Σταρ Τρεκ. Σχεδιάστηκε προσεγμένα από τον Μαρκ Όκραντ για να μοιάζει με «εξωγήινη», και έχει έναν αριθμό από τυπολογικά ασυνήθιστα χαρακτηριστικά. Ο βασικός ήχος της γλώσσας, μαζί με μερικές λέξεις, επινοήθηκε για πρώτη φορά από τον ηθοποιό Τζέιμς Ντούχαν («Scotty») για το *[[Σταρ Τρεκ: Η ταινία|Star Trek: The Motion Picture]]*. Αυτή η ταινία σηματοδότησε την πρώτη φορά που ακούστηκε η γλώσσα στην οθόνη. Σε όλες τις προηγούμενες εμφανίσεις οι Κλίνγκον μιλούσαν αγγλικά. Στην συνέχεια η Κλίνγκον εξελίχθηκε από τον Όκραντ σε μια πλήρως ανεπτυγμένη γλώσσα. Σήμερα μιλιέται σε κάποιο βαθμό από φανατικούς οπαδούς του Σταρ Τρεκ (Τρέκκι). Επειδή το λεξιλόγιό της επικεντρώνεται σε μεγάλο βαθμό σε έννοιες του *Star Trek* και των Κλίνγκον, όπως διαστημόπλοιο ή πόλεμος, μερικές φορές μπορεί να είναι δύσκολη για καθημερινή χρήση.

## Ιστορία
Αν και αναφέρεται στο επεισόδιο «The Trouble With Tribbles» της αρχικής σειράς ''Σταρ Τρεκ'' , η γλώσσα Κλίνγκον πρωτοπαρουσιάστηκε στην οθόνη στην *[[Σταρ Τρεκ: Η ταινία]]* (1979). Επειδή η σκηνοθέτης του *[[Σταρ Τρεκ Νο 3: Αναζητώντας τον Σποκ]]* (1984) Λέοναρντ Νίμοϊ και ο συγγραφέας-παραγωγός Χαρβ Μπένετ ήθελαν τους Κλίνγκον να μιλούν μια κανονική γλώσσα αντί για μια επινοημένη κορακίστικη και έτσι στρατολόγησαν τον Όκραντ να αναπτύξει τις φράσεις που ο Ντούχαν είχε βγάλει από το μυαλό του σε μια πλήρη γλώσσα. Ο Όκραντ διεύρυνε το λεξικό και ανέπτυξε την γραμματική παίρνοντας ως βάση τις δεκάδες αρχικές λέξεις που ο Ντούχαν είχε δημιουργήσει. Η γλώσσα αυτή χρησιμοποιούνταν με διακοπές σε επόμενα φιλμ με πρωταγωνιστές το αρχικό καστ. Για παράδειγμα, στο *[[Σταρ Τρεκ Νο 5: Τα Tελευταία Σύνορα]]* και στο *[[Σταρ Τρεκ Νο 6: Ο Άγνωστος Κόσμος]]* (1991) όπου οι δυσκολίες στη μετάφραση θα έπαιζαν στοιχείο εξέλιξης της πλοκής.

Κατηγορία:Φανταστικές γλώσσες
Κατηγορία:Σταρ Τρεκ
Μιχαήλ Σόλοχοφ

Ο **Μιχαήλ Αλεξάντροβιτς Σόλοχοφ**  (ρωσικά: *Михаил Александрович Шолохов*, ΔΦΑ:[mʲɪxɐˈil ɐlʲɪˈksandrəvʲɪt͡ɕ ˈʂoləxəf], 24 Μαΐου 1905 – 21 Φεβρουαρίου 1984) ήταν Σοβιετικός συγγραφέας, που βραβεύτηκε με το Βραβείο Νόμπελ Λογοτεχνίας το 1965.

## Ζωή και έργα

Γεννήθηκε στην περιοχή του Ροστόφ στον Ντον στη Ρωσία, τη γη των Κοζάκων. Ο πατέρας του ήταν μικροαστός και η μητέρα του χήρα ενός Κοζάκου από φτωχή αγροτική οικογένεια. Ο Σολόχοφ παρακολούθησε σχολεία στο Καργκίν, τη Μόσχα, τη Μπογκουτσάρ και τη Βετσένσκαγια μέχρι το 1918, όταν και εντάχθηκε στις τάξεις των επαναστατών μπολσεβίκων και πήρε μέρος στο Ρωσικό Εμφύλιο Πόλεμο.

Ξεκίνησε να γράφει στην ηλικία των 17 ετών. Στα 19 ολοκλήρωσε την πρώτη δουλειά του, *Το Σημάδι της Γέννησης*. Το 1922 μετακόμισε στη Μόσχα για να γίνει δημοσιογράφος, έπρεπε όμως να εργάζεται σε χειρωνακτικές δουλειές για να συντηρείται οικονομικά. Εργάστηκε ως εκφορτωτής, οικοδόμος και λογιστής από το 1922 έως το 1924, συμμετείχε όμως παράλληλα σε σεμινάρια συγγραφέων. Η πρώτη δημοσιευμένη δουλειά του ήταν το έργο *Η Δοκιμασία* (1923).

Το 1924 επέστρεψε στη Βετσένσκαγια και αφοσιώθηκε ολοκληρωτικά στη συγγραφή. Την ίδια χρονιά παντρεύτηκε τη Μαρία Πετρόβνα Γκρομοσλάφσκαγια, κόρη του αταμάνου της περιοχής Μπουκανόφσκαγια, Πιοτρ Γκρομοσλάφσκι. Απέκτησαν μαζί δυο γιους και δυο κόρες.

Ο Μιχαήλ Σόλοχοφ έγινε γνωστός κυρίως από το πολυδιαβασμένο επικό μυθιστόρημα *Ο Ήρεμος Δον*. Από τους περισσότερο τιμημένους συγγραφείς του σοβιετικού κράτους, υπήρξε ένας από τους μεγαλύτερους τεχνίτες του σοσιαλιστικού ρεαλισμού, συνενώνοντας την ποιητική κληρονομιά του λαού του με τις επιτεύξεις του ρεαλιστικού μυθιστορήματος του 19ου και 20ού αιώνα. Το 1965 τιμήθηκε με το Βραβείο Νόμπελ Λογοτεχνίας.

## Έργα του στα Ελληνικά
**Ο ήρεμος Ντον* ― τ. Α΄ μετάφρ. Ρίτα Μπούμη - Παπά ("Γιαννούλης", 1956), τ. Β΄ ― μετάφρ. Ρίτα Μπούμη - Παπά & Γιολάντα Πέγκλη ("Δωρικός", 1965)
**Ο ήρεμος Ντον* ― μετάφρ. Α. Σαραντόπουλος, εκδ. Ζαχαρόπουλος Σ.Ι., Αθήνα, 1986  
**Ξεχερσωμένη γη* ― μετάφρ. Διονυσία Μπιτζιλέκη, εκδ. Δωρικός.
**Ξεχερσωμένη γη*. ― μετάφρ. Κ. Γεωργιάδης, εκδ. "Ο κόσμος της τέχνης" Αθήνα 1956
* Η μοίρα ενός ανθρώπου - Παιδιά στη βιοπάλη ― μετάφρ. Αντρέας Σαραντόπουλος, εκδ. Σ. Ι. ΖΑΧΑΡΟΠΟΥΛΟΣ, Αθήνα, 1984.
* Η μοίρα ενός ανθρώπου ― μετάφρ. Τ. Αδάμος. εκδ. Σύγχρονη Εποχή, Αθήνα, 2001
* Πολέμησαν για την πατρίδα ― μεταφρ. Γιάννη Θωμόπουλου, εκδ. Τ. Δρακόπουλου, Αθήνα, χ.χ.

## Παραπομπές


## Δείτε επίσης

* Ο αστεροειδής 2448 Σόλοχοφ πήρε το όνομά του από τον συγγραφέα.

## Εξωτερικοί σύνδεσμοι

Κατηγορία:Ρώσοι μυθιστοριογράφοι
Κατηγορία:Ρώσοι διηγηματογράφοι
Κατηγορία:Ρώσοι δημοσιογράφοι
Κατηγορία:Σοβιετικοί συγγραφείς
Κατηγορία:Βραβευμένοι με Νόμπελ Λογοτεχνίας
Κατηγορία:Ρώσοι νομπελίστες
Κατηγορία:Νικητές βραβείου Λένιν
Τσάκονη Καστοριάς

Η **Τσάκονη** (παλαιότερα *Τσάκωνη*) είναι οικισμός στην Π.Ε. Καστοριάς της Μακεδονίας και ανήκει διοικητικά στον Δήμο Καστοριάς. Βρίσκεται σε υψόμετρο 720 μέτρων και σύμφωνα με την απογραφή 2011 έχει πληθυσμό 288 κατοίκους, ενώ με την απογραφή του 2001 είχε 311. Απέχει από την πόλη της Καστοριάς 12 χιλιόμετρα και είναι χτισμένη σε κοντινή απόσταση από τον ποταμό Αλιάκμονα. Στον οικισμό εγκαταστάθηκαν μετά την ανταλλαγή των πληθυσμών που προέβλεπε η Συνθήκη της Λωζάνης το 1923 Μικρασιάτες και Πόντιοι πρόσφυγες.

Το χωριό εξαιτίας της γεωγραφικής του θέσης έχει κλίμα ηπειρωτικό, κρύους χειμώνες με πολλά χιόνια και αρκετούς παγετούς, αλλά και αρκετά ζεστά καλοκαίρια με ξαφνικές καταιγίδες. Έξω από το χωριό, στον δρόμο προς τον Άγιο Αθανάσιο, διέρχεται το διεθνές ορειβατικό μονοπάτι Ε6. Το χωριό είναι στο κέντρο του οροπεδίου της Ορεστίδος, οπότε η Τσάκωνη έχει το προνόμιο να έχει επίπεδες γεωργικές εκτάσεις, στις οποίες καλλιεργούνται κυρίως σιτηρά, ενώ υπάρχουν αρκετά αμπέλια και αρκετοί καρυδώνες.

## Προσωπικότητες
Λάζαρος Κυρίζογλου (1955)

## Ιστορικά στοιχεία

Από διάφορα επιφανειακά αρχαιολογικά ευρήματα μαρτυρείται η ύπαρξη ρωμαϊκού οικισμού πλάι (300 μ. ΝΑ) στο σημερινό χωριό και συγκεκριμένα στο ύψωμα «Λιβάδια». όπου σήμερα η εκκλησία του Αγίου Αθανασίου.

Τα παλαιότερα κτίσματα του οικισμού ήταν πλινθόκτιστα με χαρακτηριστική κόκκινη όψη.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Socket 370

To **Socket 370**, (στα ελληνικά **Υποδοχή 370**, επίσης γνωστό και ως **PGA370**) αποτελεί το όνομα μιας συγκεκριμένης υποδοχής που χρησιμοποιείται για τους επεξεργαστές της Intel. Είναι κατασκευασμένο για προσωπικούς υπολογιστές και χρησιμοποιήθηκε (για πρώτη φορά) στον επεξεργαστή Pentium III  και στη συνέχεια  στους Celeron αντικαθιστώντας το προηγούμενης γενιάς, Slot 1. Ο αριθμός 370 που φέρει η ονομασία του, αναφέρεται στον αριθμό των οπών πάνω στις οποίες “κουμπώνουν” οι ακροδέκτες του επεξεργαστή. Στις μέρες μας, το socket 370 δεν χρησιμοποιείται πλέον (με λίγες εξαιρέσεις σε ορισμένα ενσωματωμένα συστήματα).

## Τεχνικές προδιαγραφές

Αρχικά, το socket 370 χρησιμοποιήθηκε για πρώτη φορά από τους επεξεργαστές Celeron της Intel, αλλά στη συνέχεια χρησιμοποιήθηκε για ορισμένους επεξεργαστές Pentium III και για τον Cyrix III της Via-Cyrix. Ορισμένες μητρικές κάρτες που το ενσωμάτωναν επέτρεπαν διπλή διάταξη επεξεργαστών, ενώ άλλες ενσωμάτωναν και το socket 370 και το Slot 1 (υπήρχε περιορισμός για χρησιμοποίηση μόνο ενός από τα δυο).

## Μηχανικά όρια φόρτου
Οι περισσότεροι επεξεργαστές συμβατοί με τη συγκεκριμένη υποδοχή έχουν τα παρακάτω όρια μέγιστου επιτρεπτού φορτίου βάρους τα οποία δεν πρέπει να ξεπερνιούνται σε όποια κατάσταση και αν βρίσκεται. Αύξηση του φόρτου, είναι πιθανό να οδηγήσει σε ανεπανόρθωτη βλάβη του επεξεργαστή.

Τα όρια αυτά είναι αρκετά χαμηλά σε σύγκριση με τα όρια των επεξεργαστών συμβατών με το Socket 478. Ήταν τόσο μικρά, ώστε πολλοί χρήστες στη προσπάθειά τους να αλλάξουν ή να μετακινήσουν την ψύκτρα κατέληγαν να σπάσουν τον επεξεργαστή. Κάτι αντίστοιχο συνέβαινε και με το Socket A το οποίο είχε κατασκευαστεί να αντέχει ακόμα πιο μικρά βάρη.

Κατηγορία:Υποδοχές CPU
Σαιν-Λο

Το **Σαιν-Λο** (, , ) είναι γαλλική κοινότητα στο νομό της Μανς, στη διοικητική περιοχή της Νορμανδίας.

## Ιστορία
Το πρώτο όνομα της πόλης ήταν "Briovère", ερμηνευόμενο στη γαλατική γλώσσα ως "γέφυρα πάνω στον ποταμό Βιρ" (Vire) και αποτελούσε ένα απλό γαλατικό οχυρό. Τον 8ο αιώνα αναφέρεται για πρώτη φορά με το σημερινό της όνομα, προερχόμενο από τον Επίσκοπο της Κουτάνς (Coutances), τον άγιο Λο (Saint Laud, 525 - 565), ο οποίος κατασκεύασε σε αυτήν μια εξοχική κατοικία. Στις αρχές του 9ου αιώνα στις ήδη υπάρχουσες οχυρώσεις ο Καρλομάγνος προσέθεσε νέες, οι οποίες όμως δεν απέτρεψαν τη λεηλασία της από τους Βίκινγκς το 890. Λίγα χρόνια αργότερα, ο επίσκοπος της Κουτάνς Ζεφρουά ντε Μονμπρέ (Geffroy de Montbray, 1048-1093) κατασκεύασε μια γέφυρα και μερικούς νερόμυλους, δίνοντας νέα ανάπτυξη στην πόλη: Οι κάτοικοί της σχεδόν δεκατετραπλασιάζονται, ενώ ο Φίλιππος ο 3ος δίνει άδεια στην πόλη, που πλέον είναι η τρίτη της Νορμανδίας μετά τη Ρουέν και την Καν, να κόβει δικό της νόμισμα (1275 - 1693).

Οι θρησκευτικοί πόλεμοι επιφέρουν την παρακμή της, καθώς οι Ουγενότοι τη λεηλατούν το 1562, ενώ η πολιορκία της το 1574 οδηγεί σε μερική καταστροφή της. Πολυάριθμοι τεχνίτες εγκαταλείπουν την πόλη ύστερα από την ανάκληση του Έδικτου της Ναντ το 1685. Ωστόσο, το 1795 γίνεται η πρωτεύουσα του νομού Μανς και το 1858 περνά από αυτήν η σιδηροδρομική γραμμή που συνδέει το Παρίσι με το Σερμπούρ.

Στις 17 Ιουνίου 1940 τα στρατεύματα της Ναζιστικής Γερμανίας καταλαμβάνουν την πόλη. Κατά την Απόβαση της Νορμανδίας το 1944 η πόλη στεγάζει το Αρχηγείο του γερμανικού 84ου Σώματος. Όπως είναι φυσικό, δέχεται έντονη επίθεση από τους Συμμάχους, που τη βομβαρδίζουν άγρια. Συνέπεια αυτής της επίθεσης, που επονομάστηκε "la grande brûlerie" (η μεγάλη πυρά) από τον ποιητή και συγγραφέα Λουί Μπεβ (Louis Beuve) είναι η κατά 95% καταστροφή της, που, σύμφωνα με τον Σάμουελ Μπέκετ, της αποδίδει τον τίτλο της "πρωτεύουσας των ερειπίων", ενώ στοιχίζει τη ζωή σε περίπου 500 από τους 12.000 κατοίκους της. Αρχικά τέθηκε το δίλημμα μήπως η πόλη δεν έπρεπε να ανοικοδομηθεί, αλλά να παραμείνει εν είδει μουσείου θηριωδών βομβαρδισμών και να οικοδομηθεί νέα λίγο πιο μακριά. Η επιμονή των κατοίκων της απέτρεψε αυτό το ενδεχόμενο.

## Σήμερα
Η πόλη αποτελεί σήμερα σημαντικό εμπορικό και οικονομικό πόλο της περιοχής της Μανς αλλά και της χερσονήσου Κοταντέν, καθώς βρίσκεται στο κέντρο της "βάσης" της. Πληθυσμιακά είναι η δεύτερη πόλη της Μανς με περίπου 20.000 κατοίκους, ενώ οι αγροτικές εργασίες κυριαρχούν στη γύρω της περιοχή. Λόγω του ότι ανοικοδομήθηκε μετά τον Πόλεμο, η ανοικοδόμηση πραγματοποιήθηκε με σύγχρονο πολεοδομικό σχέδιο, με διασπορά τόσο των κατοικιών όσο και των δραστηριοτήτων. Το σχέδιο ανέδειξε και το παλαιότατο Κάστρο (Castrum) της πόλης και τις οχυρώσεις του από καφέ σχιστόλιθο. Επίσης, οι μεγάλοι ελεύθεροι χώροι τη μετασχημάτισαν σε μια ήσυχη "πόλη - κήπο".

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μανς
(518635) 2008 HO3

2008 HO3 
Ανακάλυψη

Ανακαλύφθηκε από  

Ανακαλύφθηκε στις  29 Απριλίου 2008 

Κατηγορία

Κατηγορία μικρού πλανήτη  Απόλλων 

Χαρακτηριστικά τροχιάς

Αφήλιο 4,914428956 AU

Περιήλιο 0,975448 AU

Ημιάξονας τροχιάς 2,9449387 AU

Εκκεντρότητα 0,66877 

Περίοδος περιφοράς 1.845,9 ημ.

Μέση Ταχύτητα Τροχιάς  

Κλίση 14,1567969° ως προς την Εκλειπτική 

Μήκος του ανερχόμενου σημείου  

Όρισμα του περιηλίου  

Φυσικά Χαρακτηριστικά

 Διαστάσεις 1.119 m ή 1,119 km

Μάζα άγνωστη

Μέση πυκνότητα

Ταχύτητα Διαφυγής 

Αστρονομική περίοδος περιστροφής  

Λευκαύγεια 

Φαινόμενο μέγεθος 

Απόλυτο μέγεθος  18,1 


Το **** είναι ένας αστεροειδής εισηγμένος στη λίστα κινδύνου των κοντινών στη Γη αστεροειδών. Παλιότερα είχε αξιολογηθεί ως αστεροειδής επιπέδου 0 στη Κλίμακα του Τορίνο. 

Κατηγορία:Γεωπλήσια αντικείμενα
Ήρα (αποσαφήνιση)

Το όνομα **Ήρα** μπορεί να αναφέρεται:

*Στη θεά της ελληνικής μυθολογίας Ήρα (μυθολογία)
*Στο γυναικείο όνομα Ήρα

## Τοπωνύμια

* Ήρα Αργολίδας

## Αστρονομία
*Στον αστεροειδή 3 Ήρα (3 Junο)
*Στον αστεροειδή 103 Ήρα
## Άλλες χρήσεις
*Στο άγαλμα Ήρα του Μπαρμπερίνι, στο Βατικανό
*Στο πλοίο του ελληνικού ναυτικού Ήρα (Αεροναυαγοσωστικό)
*Ήρα (ζιζάνιο)
*Ήρα, εκδοτική εταιρεία με έδρα το Βόλο

Κατηγορία:Αποσαφηνίσεις ονομάτων
Φρέντελ Στούαρτ

Ο **Φρέντελ Στούαρτ** (, 27 Απριλίου 1951 - ) είναι πολιτικός από το Μπαρμπάντος, ο οποίος υπηρέτησε ως ο 7ος πρωθυπουργός της χώρας από το 2010 ως το 2018.Ανέλαβε πρωθυπουργός έπειτα από τον θάνατο του Ντέιβιντ Τόμσον.

## Εκπαίδευση
Αποφοίτησε από το Πανεπιστήμιο των Δυτικών Ινδιών και κατέχει πτυχία στις πολιτικές επιστήμες και στην νομική. Έγινε μέλος του Δημοκρατικού Εργατικού Κόμματος.

## Πρωθυπουργός
Την περίοδο ανάληψης της πρωθυπουργίας ήταν αντιπρόεδρος της κυβέρνησης του Ντέιβιντ Τόμσον. Στις 23 Οκτωβρίου 2010 ο Τόμσον απεβίωσε από καρκίνο του παγκρέατος και νέος πρωθυπουργός ανέλαβε ο Στούαρτ. Μετά την νίκη του Εργατικού Κόμματος στις εκλογές του 2018, κατά τις οποίες οι Εργατικοί κέρδισαν όλες τις 30 έδρες της βουλής, ο Στούαρτ αντικαταστάθηκε στην πρωθυπουργία από την Μία Μότλεϊ, η οποία ανέλαβε η πρώτη γυναίκα πρωθυπουργός στην ιστορία της χώρας στις 25 Μαΐου 2018.

## Παραπομπές


## Εξωτερικοί σύνδεσμοι
*Δημοκρατικό Εργατικό Κόμμα
** Προφίλ του πολιτικού

Κατηγορία:Πρωθυπουργοί του Μπαρμπάντος
Υποδοχές επεξεργαστών

Γενικά, ονομάζουμε ‘’’υποδοχή επεξεργαστή’’’ (στα αγγλικά ‘’’cpu socket’’’), το ηλεκτρικό εξάρτημα που είναι κατασκευασμένο έτσι ώστε να φιλοξενήσει τον επεξεργαστή του συστήματος. Είναι ένας ειδικός τύπος ολοκληρωμένου κυκλώματος με τη μορφή πρίζας και μεγάλο αριθμό επαφών (οπών). Η υποδοχή αυτή παρέχει πολλές λειτουργίες : παρέχει μια φυσική δομή για την υποστήριξη του επεξεργαστή, υποστήριξη για ψύκτρα, διευκόλυνση στην αντικατάσταση του επεξεργαστή (μειώνοντας το κόστος), αλλά κυρίως σχηματίζει μια ηλεκτρική διασύνδεση του επεξεργαστή με το ηλεκτρονικό σύστημα. Μπορεί να συναντηθεί στους περισσότερους προσωπικούς επιτραπέζιους υπολογιστές και εξυπηρετητές πάνω στη μητρική κάρτα.

## Λειτουργία
Συνήθως, οι υποδοχές των επεξεργαστών κατασκευάζονται από πλαστικό, ένα μεταλλικό μοχλό και μεταλλικές επαφές για κάθε μια από τις υποδοχές του επεξεργαστή. Οι περισσότεροι επεξεργαστές έχουν σημάδια, έτσι ώστε να εξασφαλιστεί η σωστή τοποθέτηση. Ο τρόπος τοποθέτησης είναι απλός : στην περίπτωση τύπου PGA πρώτα ανασηκώνεται ο μεταλλικός μοχλός, ο επεξεργαστής τοποθετείται στην υποδοχή και στο τέλος ο μοχλός κατεβαίνει. Με τη χρήση του μοχλού εξασφαλίζεται η φυσική προστασία του επεξεργαστή δημιουργώντας παράλληλα και την απαραίτητη ηλεκτρική σύνδεση ανάμεσα στον επεξεργαστή και την υποδοχή. Στην περίπτωση τύπου LGA, δεν υπάρχει μοχλός, αλλά ένα μεταλλικό καπάκι κλείνει πάνω από τον επεξεργαστή, προστατεύοντας τον. Όλες οι υποδοχές είναι κατασκευασμένες έτσι ώστε να μπορούν να υποδεχτούν ψύκτρα για τον επεξεργαστή, δηλαδή να μπορούν να αντέξουν το έξτρα βάρος (συνήθως είναι πολύ βαριές σε σχέση με τους επεξεργαστές) ιδίως κατά την τοποθέτηση και την απομάκρυνσή τους και να εξασφαλίζουν την καλή θερμική επαφή με τον επεξεργαστή.

Οι υποδοχές προσφέρουν ένα πλεονέκτημα, από το να τοποθετήσουμε τον επεξεργαστή απευθείας πάνω στο κύκλωμα. Το πλεονέκτημα είναι η ευκολότερη αντικατάσταση του σε περίπτωση ελαττωματικού εξαρτήματος. Συχνά ο επεξεργαστής αποτελεί το πιο ακριβό εξάρτημα του συστήματος ενώ το κόστος της υποδοχής είναι πολύ πιο χαμηλό, γι’ αυτό και έγινε αποδεκτό από τους κατασκευαστές.

## Λίστα υποδοχών/επεξεργαστών

## Παραπομπές



Κατηγορία:Επιστήμη υπολογιστών
Κώστας Διαμαντόπουλος

Ο **Κώστας Διαμαντόπουλος** (1946) είναι Έλληνας πρώην διεθνής αθλητής και προπονητής της καλαθοσφαίρισης.

Αγωνίστηκε στη θέση του σμολ φόργουορντ και υπήρξε ικανός σκόρερ. Διακρίθηκε με την ομάδα του Σπόρτιγκ με την οποία αναδείχθηκε και πρώτος σκόρερ την αγωνιστική περίοδο 1972-73. Σοβαρά προβλήματα τραυματισμών τον ανάγκασαν να εγκαταλείψει πρόωρα την ενεργό δράση στην ηλικία των 27 ετών. Έπασχε οστεοχονδρίτιδα και προπάθησε ανεπιτυχώς να θεραπευτεί με έξι εγχειρήσεις έτσι ώστε να επιστρέψει στα γήπεδα. Στη συνέχεια ασχολήθηκε με την προπονητική, έχοντας σπουδαίο μερίδιο στην ανάκαμψη που παρουσίασε η ομάδα του Σπόρτιγκ όταν επέστρεψε στην Α1 το 1995 και καθιερώθηκε στην κατηγορία μετά από αξιόλογες εμφανίσεις με τον Διαμαντόπουλο στον πάγκο της.

Με την Εθνική Ελλάδος αγωνίστηκε σε 62 αγώνες σημειώνοντας 291 πόντους (4,7 μ.ο.)  και με την Εθνική Εφήβων σε 4 αγώνες σημειώνοντας 80 πόντους (20 μ.ο.). Συμμετείχε σε 2 Ευρωμπάσκετ το 1967 και το 1969, σε 1 προλυμπιακό τουρνουά το 1968 στους Μεσογειακούς Αγώνες το 1967 και σε 5 Βαλκανικά Πρωταθλήματα. 

Εργάσθηκε παράλληλα με τον αθλητισμό στον ΟΤΕ και είναι πατέρας του επίσης διεθνούς καλαθοσφαιριστή Γιώργου Διαμαντόπουλου ο οποίος αναδείχθηκε και αυτός πρώτος σκόρερ Ελλάδας το 2003. 

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Ευρωμπάσκετ 1969
Κατηγορία:Προπονητές καλαθοσφαίρισης Σπόρτιγκ
Κατηγορία:Προπονητές καλαθοσφαίρισης Παπάγου
Believe

Το ***Believe*** είναι το 23ο studio άλμπουμ της Αμερικανίδας τραγουδίστριας-τραγουδοποιού Cher, και κυκλοφόρησε στις 10 Νοεμβρίου 1998 από την Warner Bros. Records. Η RIAA το επικύρωσε ως τετραπλά πλατινένιο στην Αμερική για πωλήσεις πάνω από 4 εκατομμύρια αντίτυπα, σύμφωνα με τις 23 Δεκεμβρίου, 1999. Το 1999 το άλμπουμ έλαβε 3 υποψηφιότητες για βραβεία Grammy, μεταξύ των οποίων "Δίσκος της χρονιάς", "Καλύτερο ποπ άλμπουμ" και "Καλύτερη χορευτική ηχογράφηση" για το single "Believe" το οποίο και κέρδισε το βραβείο. Το άλμπουμ έχει πουλήσει πάνω από 20.000.000 αντίτυπα παγκοσμίως και θεωρείται ο πιο εμπορικός δίσκος στην καριέρα της Σερ αλλά και ένας από τους εμπορικούς δίσκους όλων των εποχών.

## Γενικά στοιχεία για το Believe
Μετά τις αρνητικές κριτικές για τον δίσκο *It's a Man's World*, η Warner Bros. συζήτησε με την Cher την ηχογράφηση ενός dance album. Η Σερ ξεκίνησε να δουλεύει στο *Believe* το καοκαίρι του 1998 στο Λονδίνο, συναντώντας τους παραγωγούς Mark Taylor και Brian Rawling, αλλά και άλλους.
Το τραγούδι "Believe" γράφτηκε αρχικά από τους Brian Higgins, Matt Gray, Stuart McLennen και Tim Powell και κυκλοφορούσε ως ένα ανεπιθύμητο ντέμο για πολύ καιρό από την Warner. Ο Mark Taylor είπε "Σε όλους άρεσε το ρεφρέν, αλλά όχι το υπόλοιπο τραγούδι. Αφού ήδη είχαμε γράψει άλλα τραγούδια με την Σερ, ο Rob μας ζήτησε να το βελτιώσουμε. Συμμετείχαν και οι Steve Torch και Paul Barry, και τελικά το τραγούδι ολοκληρώθηκε".

Το άλμπουμ περιέχει ένα καινούριο μουσικό προσανατολισμό για την Σερ, υπάρχει χρήση κωδικοποιητή φωνής και τεχνητής επεξεργασίας, ενώ η Σερ στον δίσκο φαίνεται έντονα επηρεασμένη από τον θάνατο του Sonny Bono σε δυστύχημα, νωρίτερα την ίδια χρονιά. Το τραγούδι Believe μάλιστα είναι αφιερωμένο σε αυτόν.

## Κριτικές και βραβεία
Μετά την κυκλοφορία του, το άλμπουμ έλαβε ανάμεικτες κριτικές από τους διεθνείς μουσικούς κριτικούς. Ο Michael Gallucci της Allmusic αποκάλεσε το *Believe* ως μιά κίνηση της Σερ που θυμίζει παιδική χαρά και ξεγνοιασιά. Αξιολόγησε το άλμπουμ με 2,5/5. Οι αρνητικές κριτικές, είχαν περισσότερο κεντρικό άξονα την χρήση κωδικοποιητή στην ηχογράφηση του δίσκου, που όπως λένε επηρέασε και άλλαξε τελείως την πραγματική φωνή της Σερ.

Το 1999, το άλμπουμ έλαβε 2 υποψηφιότητες για βραβείο Grammy, καθώς και 1 υποψηφιότητα για το πρώτο single, την οποία κέρδισε. Στην διάρκεια του 1999  και του 2000 η Cher ήταν υποψήφια, και κέρδισε, σε πολλά βραβεία, όπως το Billboard Music Award για την "Καλύτερη γυναικεία ερμηνεία της χρονιάς".

## Λίστα κομματιών

#Believe
#The Power 
#Runaway  
#All or Nothing
#Strong Enough
#Dov'è l'amore
#Takin' Back My Heart
#Taxi Taxi
#Love Is the Groove
#We All Sleep Alone

## Συντελεστές

*Βασικά φωνητικά : Cher
*Πίσω φωνητικά : Tracie Ackerman, Sylvia Mason James, Paul Barry
*Παραγωγοί : Mark Taylor, Tod Terry, Junior Vasquez, Jamie O'Connor, Brian Rawling
*Τεχνικοί : Jeff Taylor, Mark Taylor
*Φωτογράφηση : Michael Lavine

## Πηγές


Κατηγορία:Δισκογραφία της Σερ
Κατηγορία:Άλμπουμ του 1998
Λος Πέπες

Οι **Λος Πέπες**, από την ισπανική φραση Los Pepes, "**Pe**rseguidos por **P**ablo **Es**cobar" (Διωγμένοι από τον Πάμπλο Εσκομπάρ), ήταν μια βραχύβια παραστρατιωτική ομάδα που την αποτελούσαν εχθροί του βαρώνου των ναρκωτικών Πάμπλο Εσκομπάρ. Εξαπέλησαν πόλεμο μικρής κλίμακας στο Καρτέλ Μεδεγίν του Εσκομπάρ στις αρχές της δεκαετίας του 1990, που τελείωσε με το θάνατο του Εσκομπάρ το 1993.    
 
Αν και το όνομα υπονοεί ότι όλα, ή τα περισσότερα, μέλη των Λος Πέπες είχαν καταδιωχθεί πριν από τον Εσκομπάρ, το πιθανότερο είναι ότι μόνο ελάχιστα από τα μέλη της ομάδας είχαν υποφέρει στα χέρια του Εσκομπάρ. Πολλά μέλη ήταν, υποθετικά, αντίπαλοι διακινητές ναρκωτικών. Οι Λος Πέπες ιδρύθηκαν, υποθετικά, από το αντίπαλο καρτέλ Κάλι, τους αδελφούς Καστάνιο, και άλλα άγνωστα πρόσωπα ή ομάδες, συμπεριλαμβανομένης και υποθετικά της CIA.

## Παραπομπές-Πηγές
*Bowden, Mark. *Killing Pablo: The Hunt for the World's Greatest Outlaw* (2001; ISBN 0-87113-783-6)


## Εξωτερικοί σύνδεσμοι
*Information paper on Los Pepes

Κατηγορία:Έγκλημα στην Κολομβία
Κατηγορία:Παραστρατιωτικές οργανώσεις
Κατηγορία:Εθνικιστικές οργανώσεις
Χάρης Παπαγεωργίου

Ο **Χάρης Παπαγεωργίου** είναι πρώην διεθνής καλαθοσφαιριστής και προπονητής γεννημένος στις 26 Μαρτίου 1953. Με ύψος 1,95 π. αγωνιζόταν στη θέση του σμολ φόργουορντ. Υπήρξε δεινός σουτέρ και σκόρερ και αναδείχθηκε 2 φορές πρώτος σκόρερ στο ελληνικό πρωτάθλημα . Από τις 27 Μαρτίου 2018 διατελεί Πρόεδρος και Διευθύνων Σύμβουλος του Διοικητικού Συμβούλιο της ΚΑΕ Άρης με απόφαση της διοίκησης Γουλιέλμου. Στις 2 Ιουλίου 2025 πήρε την θέση του προέδρου της ΚΑΕ Άρης ο Ρίτσαρντ Σιάο.

## Καριέρα
Ξεκίνησε την καριέρα του το 1965 από την Αναγέννηση και στη συνέχεια αγωνίστηκε από το 1971 στον Άρη. Το 1973 ήταν ο 3ος σκόρερ του πρωταθλήματος και το 1975 ο 2ος. Για πρώτη φορά κατέκτησε την πρώτη θέση των σκόρερ το 1976 σημειώνοντας 723 πόντους σύνολο.

Το 1979 αναδείχθηκε πρώτος σκόρερ με 924 πόντους σύνολο και ήταν ο ηγέτης του Άρη στην κατάκτηση του πρωταθλήματος που ήταν το δεύτερο στην ιστορία του συλλόγου 49 χρόνια μετά το πρώτο. Ο Παπαγεωργίου τη χρονιά εκείνη σημείωσε μέσο όρο σκοραρίσματος κοντά στους 40 πόντους και εκτός αυτού υπήρξε εξίσου ικανός στα αμυντικά καθήκοντά του παρουσιάζοντας επιδόσεις ολοκληρωμένου καλαθοσφαιριστή. 
Κατά το τέλος της περιόδου 1978-79 έπαθε μερική αποκοπή αχίλλειου τένοντα και έμεινε εκτός γηπέδων για τρία χρόνια. Ο τραυματισμός αυτός τερμάτισε την άνοδο της καριέρας του σε ηλικία 26 ετών και δεν κατάφερε να έχει ξανά πρωταγωνιστικό ρόλο.

Από το 1983 έως το 1985 αγωνίστηκε στο Φαίακα Κέρκυρας. Επέστρεψε στον Άρη το 1985 και κατέκτησε 2 ακόμη πρωταθλήματα το 1986 και το 1987. Το 1987 αποκτήθηκε από τον Ηλυσιακό.

## Εθνική Ελλάδος
Αγωνίστηκε με την Εθνική Ελλάδος σε 82 αγώνες και σημείωσε 886 πόντους (10,8 μ.ο.) και με την Εθνική Εφήβων με την οποία σε 23 αγώνες σημείωσε 383 πόντους (16,7 μ.ο.). Συμμετείχε σε 3 διοργανώσεις Ευρωμπάσκετ το 1973, το 1979 και το 1981. Ρεκόρ πόντων του ήταν οι 37 το 1977 απέναντι στη Βουλγαρία.

## Καριέρα μάνατζερ
Μετά το τέλος της αθλητικής του σταδιοδρομίας ανέλαβε το ρόλο του τεχνικού μάνατζερ στον Άρη και ασχολήθηκε με τις μεταγραφές στην ελληνική και την ξένη αγορά. Στις 13 Απριλίου 1991 ο Άρης για να τιμήσει τα 14 χρόνια που υπηρέτησε το σύλλογο από τα 17 συνολικά της καριέρας του διοργάνωσε φιλικό αγώνα με αντίπαλο ομάδα Ολ σταρς. Την ομάδα των ολ σταρ αποτελούσαν οι Ντέιβις, Τζόρνταν, Χάρισον, Χάντσον, Ίνγκραμ, Μπλάκγουελ, Γίαργουντ, Φασούλας, Χριστοδούλου, Μπρούγος.

## Τίτλοι
* 4 **[[Πρωτάθλημα Ελλάδας καλαθοσφαίρισης ανδρών|Πρωταθλήματα Ελλάδας]]:** 1979, 1983, 1986, 1987
* 1 **[[Κύπελλο Ελλάδας καλαθοσφαίρισης ανδρών|Κύπελλο Ελλάδας]]:** 1987
* 2 **Τίτλοι [[Πρώτοι σκόρερ Α' και Α1 εθνικής κατηγορίας καλαθοσφαίρισης ανδρών|πρώτου σκόρερ Α' Εθνικής]]:** 1976, 1979

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ευρωμπάσκετ 1973
Κατηγορία:Καλαθοσφαιριστές Ευρωμπάσκετ 1979
Κατηγορία:Καλαθοσφαιριστές Ευρωμπάσκετ 1981
Κατηγορία:Σμολ φόργουορντ
Παράσχος Τσάνταλης

Ο **Παράσχος Τσάνταλης** *(Παρασκευάς Τσάνταλης)* είναι Έλληνας πρώην διεθνής καλαθοσφαιριστής. 

Αγωνιζόταν στη θέση του σμολ φόργουορντ και διακρινόταν για την έφεση του στο σκοράρισμα. Αναδείχθηκε πρώτος σκόρερ του ελληνικού πρωταθλήματος την περίοδο 1970-1971. Στις 28 Μαρτίου του 1971, ως παίκτης του Πανελληνίου, σημείωσε ρεκόρ πόντων στην καριέρα του, σκοράροντας 73 πόντους κόντρα στον Πανιώνιο. Αυτή η συγκομιδή πόντων είναι η δεύτερη μεγαλύτερη στην ιστορία του ελληνικού μπάσκετ, ενώ υπήρξε για έναν χρόνο και κάτι το μεγαλύτερο ρεκόρ, έως τις 13 Ιουλίου του 1972, όταν ο Αριστείδης Μούμογλου σημείωσε 145 πόντους παίζοντας με τον Ηρακλή, σε έναν αγώνα που κέρδισε τον ΒΑΟ με 172-94. Μάλιστα το ρεκόρ του Μούμογλου αποτελεί μέχρι σήμερα την πέμπτη καλύτερη επίδοση σε παγκόσμιο επίπεδο.

Στις αρχές Μαΐου του 1976, ο Τσάνταλης αναδείχθηκε πρωταθλητής και κυπελλούχος Ελλάδας με τον Ολυμπιακό.

Ο Τσάνταλης υπήρξε 5 φορές διεθνής με την Εθνική Ελλάδος και 4 φορές με την Εθνική Εφήβων. Οι λιγοστές κλήσεις του στην Εθνική ομάδα παρά τις αξιόλογες εμφανίσεις του στο πρωτάθλημα, απασχόλησαν τον τύπο της εποχής. Μετά το τέλος της αθλητικής σταδιοδρομίας του ακολούθησε καριέρα προπονητή.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανελληνίου
Κατηγορία:Σμολ φόργουορντ
Καρελική γλώσσα

Η **Καρελική γλώσσα** (karjala, karjal ή kariela) είναι μια Βαλτοφιννική γλώσσα που ομιλείται στο Ρωσικό υποκείμενο της Δημοκρατίας της Καρελίας. Λόγω της ομοιότητας της γλώσσας με τη Φινλανδική γλώσσα, θεωρείται από ορισμένους γλωσσολόγους διάλεκτός της. Η Καρελική γλώσσα δεν είναι ακόμα τυπική γλώσσα, ωστόσο έχουν αρχίσει οι διαδικασίες ώστε να ανακηρυχθεί σαν τέτοια από τη Δημοκρατία της Καρελίας. Θεωρείται πως η Καρελική γλώσσα κατάγεται από την Πρωτο-Καρελική γλώσσα που εμφανίστηκε στη Λίμνη Λάντογκα κατά την Εποχή του Σιδήρου. Υπάρχουν περίπου 100.000 ομιλητές στη Δημοκρατία της Καρελίας, ωστόσο υπάρχει και ένας αξιοσημείωτος αριθμός ομιλητών στην Περιφέρεια Τβερ, ενώ υπάρχουν περίπου 5.000 ομιλητές στη Φινλανδία. Στη Δημοκρατία της Καρελίας, η γλώσσα έχει αναγνωριστεί ως γλώσσα μειονότητας, ενώ από τα τέλη της δεκαετίας του 1990 έχουν αρχίσει διαδικασίες για να πάρει η Καρελική γλώσσα την κατάσταση επίσημης γλώσσας. Η γλώσσα βρίσκεται υπό την προστασία του Ευρωπαϊκού χάρτη των περιφερειακών ή μειονοτικών γλωσσών. Από το 2008 λειτουργεί έδρα της Καρελικής γλώσσας στο Πανεπιστήμιο Ανατολικής Φινλανδίας.

Κατηγορία:Φιννικές γλώσσες
Κατηγορία:Γλώσσες της Ρωσίας
Κατηγορία:Γλώσσες της Φινλανδίας
Γερμανικό πρωτάθλημα ποδοσφαίρου ανδρών 2007-2008

Το πρωτάθλημα της περιόδου 2007-2008 ήταν το 45ο από την καθιέρωση της Μπουντεσλίγκα. Πρωταθλήτρια αναδείχθηκε η Μπάγερν Μονάχου, για 21η φορά στην ιστορία της. Πρώτος σκόρερ αναδείχθηκε ο Λούκα Τόνι της Μπάγερν Μονάχου, με 24 γκολ.

## Βαθμολογία

## Πρώτοι σκόρερς

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2007-2008
Χουέ

Το **Χουέ** είναι μια νοτιότερη παραλιακή πόλη στην περιοχή της Βόρειας Κεντρικής Ακτής, το κεντρικό του Βιετνάμ. Βρίσκεται δίπλα στον ποταμό Σονγκ Χουόνγκ. Αποτελεί την παλαιά πρωτεύουσα του κράτους κατά την περίοδο της δυναστείας Νγκουγιέν, από το 1802, όταν ο Νγκουγιέν Φουκ Ανχ (ο μετέπειτα αυτοκράτορας Γκία Λονγκ) κατάφερε να ανέλθει στην εξουσία, έως το 1945, όταν ο αυτοκράτορας Μπάο Ντάι παραιτήθηκε από το θρόνο και η νέα κομμουνιστική κυβέρνηση μετέφερε την πρωτεύουσα στο Ανόι. 

Κατά την περίοδο του Πολέμου του Βιετνάμ, το Χουέ ανήκε στο Νότιο Βιετνάμ. Η πόλη γνώρισε μεγάλες καταστροφές κατά την περίοδο της επίθεσης του Τετ, όταν στην λεγόμενη Μάχη του Χουέ (Ιανουάριος – Μάρτιος 1968) πολλά από τα κτίρια της καταστράφηκαν, κυρίως από τις Αμερικανικές Δυνάμεις, ενώ οι δυνάμεις των Βιετκόνγκ προχώρησαν σε μαζικές δολοφονίες του μεγάλου μέρους πληθυσμού της πόλης. 

Μετά το τέλος του πολέμου, αρχικά πολλά από τα μνημεία του Χουέ θεωρήθηκαν ως «απομεινάρια ενός φεουδαρχικού καθεστώτος» και η πόλη άρχισε να παρακμάζει. Σήμερα πολλά από αυτά έχουν πλέον αποκατασταθεί, ενώ και η UNESCΟ έχει συμπεριλάβει τα ιστορικά της μνημεία στον Κατάλογο Μνημείων Παγκόσμιας Πολιτιστικής Κληρονομιάς. Ανάμεσά τους ξεχωρίζουν η ακρόπολη της πόλης με την απαγορευμένη πόλη, οι αυτοκρατορικοί τάφοι και η μεγάλη παγόδα Τιέν Μου, που αποτελεί και το σύμβολο της πόλης. Επίσης υπάρχουν πολλά κτήρια από την περίοδο της Γαλλικής Αποικιοκρατίας, ανάμεσα τους τα Γυμνάσια Κουόκ Χοκ και Χάι Μπα Τρουνγκ.

center|thumb|800px|Πανοραμική άποψη της πόλης

## Παραπομπές


## Εξωτερικοί σύνδεσμοι

* Thua Thien Hue Province official website
* Festival Huế

Κατηγορία:Πόλεις του Βιετνάμ
Κόλπος του Χα Λονγκ

Ο **Κόλπος του Χα Λονγκ** (βιετναμέζικα: Vịnh Hạ Long) βρίσκεται στο βόρειο Βιετνάμ. Ανήκει στον Κατάλογο των Μνημείων Παγκόσμιας Κληρονομιάς της UNESCO (από το 1992 για τo κριτήριο vii και ξανά το 2000 για το κριτήριο viii), στον κατάλογο Εθνικών Κειμήλιων και Τόπων του Βιετνάμ (από το 1962), ενώ αποτελεί δημοφιλή τουριστικό προορισμό στο Βιετνάμ. Διοικητικά ανήκει στην ομώνυμη πόλη Χα Λονγκ, την κωμόπολη Καμ Πχα (Cẩm Phả) και ένα μέρος της περιοχής Βαν Ντον. Αποτελείται από χιλιάδες ασβεστολιθικά καρστ και νησίδες σε διάφορα μεγέθη και σχήματα. Ο κόλπος του Χα Λονγκ είναι το κέντρο μιας ευρύτερης ζώνης που περιλαμβάνει τον κόλπο Μπάι Του Λονγκ (Bái Tử Long) στα βορειοανατολικά και τα νησιά Κατ Μπα (Cát Bà) στα νοτιοδυτικά. Σε αυτή την ευρύτερη ζώνη εμφανίζονται παρόμοια γεωλογικά, γεωγραφικά, γεωμορφολογικά, κλιματικά, και πολιτιστικά χαρακτηριστικά.

## Περιγραφή
[thumb|Το [Λιμένας|λιμάνι του Κόλπου του Χα Λονγκ]]

Ο Χα Λονγκ έχει έκταση 1.553 τ.χλμ. περίπου, και συμπεριλαμβάνει 1.960 νησίδες, οι περισσότερες από τις οποίες αποτελούνται από ασβεστόλιθο. Το κέντρο του κόλπου έχει έκταση 334 χλμ2, ενώ εμφανίζει υψηλή πυκνότητα με 775 νησίδες. Οι ασβεστολιθικοί σχηματισμοί στον κόλπο έχουν ηλικία 500 εκατομμύρια χρόνων. Η εξέλιξη των καρστικών φαινομένων διήρκεσαν 20 εκατομμύρια χρόνια, υπό την επίδραση του υγρού τροπικού κλίματος. Η γεωποικιλότητα του περιβάλλοντος στην περιοχή έχει δημιουργήσει σημαντική βιοποικιλότητα. Ο Κόλπος του Λα Χονγκ περιέχει 14 ενδημικά φυτικά είδη και 60 ενδημικά είδη πανίδας.

Ιστορικές έρευνες έχουν δείξει την παρουσία ανθρώπου από την προϊστορική περίοδο, δεκάδες χιλιάδες χρόνια πριν. Οι διαδοχικοί αρχαίοι πολιτισμοί που εμφανίστηκαν στην περιοχή είναι ο πολιτισμός Soi Nhụ (γύρω στο 18.000-7.000 π.Χ.), ο πολιτισμός Cái Bèo (7.000-5.000 π.Χ.) και ο πολιτισμός Ha Long (5,000-3,500). Ο Κόλπος έπαιξε σημαντικό ρόλο, επίσης, στην ιστορία του Βιετνάμ. 

Vietnam - Baie d'Ha Long - 50 (12).JPG
Vietnam - Baie d'Ha Long - 50 (83).JPG
Vietnam - Baie d'Ha Long - 50 (84).JPG
Halong Bay, Boat deck.jpg
Vietnam, Ha Long Bay, Trail from the ship 2.jpg
Vietnam, Ha Long Bay, Rocks.jpg
Vietnam, Ha Long Bay, Island.jpg
Ha Long Bay, Vietnam, Islands.jpg
Ha Long Bay, Vietnam, Fishing boat.jpg

## Παραπομπές


## Εξωτερικοί σύνδεσμοι

* Halong Travel Guide 
* Halong Bay world heritage site

Κατηγορία:Γεωγραφία του Βιετνάμ
Κατηγορία:Μνημεία Παγκόσμιας Κληρονομιάς στο Βιετνάμ
Χα Λονγκ
Χα Λονγκ
Κώτσος Κασάπογλου

Ο **Κώτσος Κασάπογλου** (τουρκικά: *Koço Kasapoğlu*, επίσης γνωστός ως  *Kostas* ή *Yorgo Kasapoğlu*, 15 Νοεμβρίου 1935 - 5 Απριλίου 2016) ήταν Τούρκος ποδοσφαιριστής ελληνικής καταγωγής.

## Βιογραφικά στοιχεία
Γεννήθηκε στις 15 Νοεμβρίου 1935 στην  Πρίγκηπο της Κωνσταντινούπολης και είναι το τέταρτο παιδί του Νικολάου και της Ευφροσύνης Κασάπογλου.

Ξεκίνησε την ποδοσφαιρική του καριέρα το 1950 από την τοπική ομάδα του νησιού (Adalarspor) και πολύ γρήγορα φάνηκε το ταλέντο του. Το 1953 πήγε στην ομάδα του Πέρα Κλουμπ (τουρκ. Beyoğluspor) και το 1956 πήρε μεταγραφή στην Ιστανμπούλσπορ ΑΣ (İstanbulspor), όπου έκανε μεγάλη καριέρα ως επιθετικός.

Ήταν γρήγορος και καλός χειριστής της μπάλας. Για πολλά χρόνια ήταν αρχηγός της ομάδος. Αγωνίστηκε μέχρι το 1974.
Διακρίθηκε επίσης για τα εύστοχα πέναλτι. Τον αποκαλούσαν «Βασιλιά των πέναλτι».
Επίσης έπαιξε και στην ομάδα Vefa SK.
Είχε 2 συμμετοχές με την εθνική ομάδα της Τουρκίας ως Yorgo Kasapoğlu και 9 ως  Koço Kasapoğlu.
Πέθανε το 2016 στην Κωνσταντινούπολη.

## Παραπομπές


## Εξωτερικοί σύνδεσμοι

* Beyoğluspor 
* İstanbulspor (τρίτος καθήμενος)
* TFF

Κατηγορία:Τούρκοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Τουρκίας
Κατηγορία:Ποδοσφαιριστές Βέφα ΣΚ
Κατηγορία:Έλληνες ομογενείς ποδοσφαιριστές
707 Στάινα

Η **Στάινα (Steina)** είναι ένας αστεροειδής που περιφέρεται στο εσωτερικό τμήμα της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,04. Ανακαλύφθηκε το 1910 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο ενός από το προσωπικό του Αστεροσκοπείου του Μπρεσλάου.

## Φυσικά χαρακτηριστικά
Η μέση διάμετρος της Στάινα εκτιμάται σε 17 χιλιόμετρα.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Σταινα
708 Ραφαέλα

Η **Ραφαέλα (Raphaela)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,443. Ανακαλύφθηκε το 1911 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά της από τον τραπεζίτη Ραφαήλ φον Μπίσοφσάιμ (Raphaël von Bischoffsheim), τον ιδρυτή του Αστεροσκοπείου της Νίκαιας στη Γαλλία (1879).

## Φυσικά χαρακτηριστικά
Η μέση διάμετρος της Ραφαέλας εκτιμάται σε 21,43 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,2193.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Ραφαελα
709 Φρινγκίλλα

Η **Φρινγκίλλα (Fringilla)** είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,059. Ανακαλύφθηκε το 1911 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά της από τη λατινική και επιστημονική ονομασία της οικογένειας πτηνών Fringillidae (οι σπίνοι).

## Φυσικά χαρακτηριστικά
Η μέση διάμετρος της Φρινγκίλλας εκτιμάται σε 96,56 χιλιόμετρα. Ο φασματικός τύπος της είναι **P** ή **X**, ενώ το άλβεδό της είναι 0,0459. Η Φρινγκίλλα περιστρέφεται γύρω από τον εαυτό της μία φορά κάθε 52 ώρες και 24 περίπου λεπτά, μία εξαιρετικά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φρινγκιλλα
Ναός Αγίου Παντελεήμονος Θεσσαλονίκης

Ο **Ναός του Αγίου Παντελεήμονος** είναι παλαιό καθολικό βυζαντινής μονής της Θεσσαλονίκης και Μνημείο Παγκόσμιας Κληρονομιάς. Βρίσκεται στο κεντρικό τμήμα της πόλης, στη συνάντηση των οδών *[[Οδός Εγνατία (Θεσσαλονίκη)|Εγνατία]]* και *Ιασωνίδου και κοντά στη Ροτόντα και την αψίδα του Γαλέριου (Καμάρα). Εκεί βρίσκεται η εκκλησία του Αγίου Παντελεήμονα, πνευματικό κέντρο του 14ου αιώνα, τόπος όπου έγραφαν και δίδασκαν οι αξιόλογοι ελληνιστές Θωμάς Μάγιστος και Ματθαίος Βλαστάρης.*. Ανήκει στον τύπο του σύνθετου τετρακιόνιου σταυροειδούς εγγεγραμένου με νάρθηκα και περιμετρική στοά, που ανατολικά απολήγει σε δύο παρεκκλήσια.

## Ιστορικό
Ο ναός χρονολογείται στα τέλη 13ου - αρχές 14ου αι., και σύμφωνα με μια εκδοχή ταυτίζεται με τη Μονή της Θεοτόκου Περιβλέπτου, γνωστή και ως *Μονή του κυρ Ισαάκ* από το όνομα του ιδρυτή της, ο οποίος με το όνομα Ιάκωβος διετέλεσε μητροπολίτης Θεσσαλονίκης μεταξύ των ετών 1295 και 1315. Η μονή αποτέλεσε πνευματικό κέντρο του 14ου αι. και συνδέθηκε με τη συγγραφική και διδακτική δραστηριότητα δύο σημαντικών Θεσσαλονικέων: των κορυφαίων λογίων ελληνιστών Θωμά Μαγίστρου και Ματθαίου Βλαστάρη.
μικρογραφία|Νότια άποψη του ναού.
Εικάζεται ότι η ονομασία *Άγιος Παντελεήμων* είναι δανεισμός από το ομώνυμο βόρειο παρεκκλήσι του γειτονικού ναού της Παναγούδας, στο οποίο μεταφέρθηκαν τα σκεύη του ναού όταν αυτός μετατράπηκε από τους Τούρκους σε τζαμί, στα 1568 - 1571, με την ονομασία *Ισακιγιέ Τζαμί* (*του Ισαάκ*). Μάλιστα σώζεται ή βάση του Μιναρέ. Άλλοι ερευνητές πιστεύουν ότι η Μονή της Περιβλέπτου υπήρχε ήδη τον 12ο αι., και ότι η εκκλησία του Αγίου Παντελεήμονος μετατράπηκε σε τζαμί γύρω στα 1500 ή στα 1548 από τον Ισάκ Τσελεμπί, καδή της Θεσσαλονίκης, του οποίου πήρε και το όνομα.

## Αρχιτεκτονική
Σήμερα ο ναός αποτελείται από τον νάρθηκα, τον κεντρικό «σταυρικό πυρήνα» και δύο παρεκκλήσια, ενώ η στοά έχει καταστραφεί. Οι τοιχογραφίες που βλέπουμε σήμερα στον νάρθηκα και στον κυρίως ναό ανήκουν στα χρόνια της τουρκοκρατίας, ενώ από τον αρχικό βυζαντινό διάκοσμο διατηρήθηκαν τοιχογραφίες στον χώρο της πρόθεσης και του διακονικού, των οποίων η χρονολόγηση είναι στα όρια του 13ου και 14ου αι. Η χρονολόγηση αυτή συμφωνεί με την εποχή που ο Ιάκωβος ήταν μητροπολίτης Θεσσαλονίκης, ενισχύοντας την άποψη που θέλει το ναό να έχει κτιστεί στα τέλη του 13ου αι.

## Παραπομπές


Παντελεημονας
Κατηγορία:Παλαιοχριστιανικά και βυζαντινά μνημεία της Θεσσαλονίκης
Κατηγορία:Βυζαντινές εκκλησίες στην Ελλάδα
Θεσσαλονικη
Τάκης Μάγλος

Ο **Τάκης Μάγλος** ήταν Έλληνας πρώην καλαθοσφαιριστής. Αγωνίστηκε στην ομάδα του Παγκρατίου στη θέση του σέντερ. Υπήρξε ηγετικό στέλεχος της ομάδας του και διακρινόταν για την έφεση του στο σκοράρισμα καθώς και στη συγκομιδή των ριμπαόυντ. Την περίοδο 1968-1969 αναδείχθηκε πρώτος σκόρερ του ελληνικού πρωταθλήματος σημειώνοντας 639 πόντους σύνολο. Με την Εθνική Ελλάδος αγωνίστηκε σε 17 αγώνες και σημείωσε 39 πόντους. Συμμετείχε σε 2 Ευρωμπάσκετ το 1965 και το 1967 και στους Μεσογειακούς Αγώνες του 1967. 

Ο γιος του Κώστας Μάγλος ακολούθησε την καριέρα του και έγινε και εκείνος καλαθοσφαιριστής. Το 1996 και το 1997 διοργανώθηκε στη μνήμη του το "Τουρνουά Τάκης Μάγλος" από την ομάδα του Α.Ο. Παγκρατίου.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Παγκρατίου
Κατηγορία:Σέντερ